Ministrul Mediului, Mircea Fechet, și-a exprimat satisfacția în urma participării sale la evenimentul din #Dărmănești, unde s-a alăturat copiilor implicați în proiectul Erasmus intitulat ,,Zero waste philosophy>human ego".
Aici, ministrul a discutat cu elevii despre importanța protecției mediului și despre acțiunile pe care fiecare dintre noi le poate întreprinde în favoarea naturii.
Proiectul în care sunt implicați elevii din România, din Dărmănești, din Italia și din Turcia are ca principal obiectiv educația în domeniul reciclării, reducerea consumului și a risipei, precum și reutilizarea deșeurilor pentru a crea produse prietenoase cu mediul înconjurător.
Fechet l-a felicitat pe primarul Constantin Toma pentru susținerea acestui proiect, apreciind eforturile acestuia și ale echipei sale în promovarea inițiativelor menite să îmbunătățească educația copiilor și să le ofere oportunități de dezvoltare durabilă.